في الصباح .. صايبت قهوة ليها هي .. واقفة في الكوزينة و كاتخمم .. ال10 من الصباح و هما باقيين ناعسين .. تساءلت ..غايكون تمم الزواج اولا لا ؟ قبضة عصرت قلبها دازت كرجفة ليدها و طيحات الكأس من يدها .. تحنات كاتجمع داكشي حتى احست بشي احد مد يدو كايجمع معاها الشظايا .. هزات عينيها ..و كانت اسماء .. علاش ديما كاتشوفها مشعة و ملتهبة في كل حالاتها ؟ حتى و هي يالله فايقة .. كانت لابسة بينوار حريري رهيف ابيض و ساداه بإحكام .. طالقة شعرها الاشقر الطويل منسدل على كتافها و مخشي ورى وذنيها بخجل .. و كانت مبتسمة بلطف .. شكلها اللطيف استفز الشياطين في مونية .. هاد الجنية الصغيرة باتت فاحضان زوجها .. سبب كافي يخليها تجبد الموس من المجر و تطعنها بيه بأوحش طريقة ..